શીર્ષક: નીતિન ગડકરી : GPS બૅઝ્ડ ટોલ સિસ્ટમથી શું ભારતમાં ટોલનાકું ભૂતકાળ બની જશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગુરુવારે લોકસભામાં પ્રશ્નકાળમાં કેન્દ્રીય માર્ગ પરિવહન અને રાજમાર્ગ મંત્રી નીતિન ગડકરીએ જણાવ્યું કે "એક વર્ષની અંદર ભારતમાં ટોલનાકુંની વ્યવસ્થા નાબૂદ કરાશે અને વાહનો પાસેથી ટોલ વસૂલવામાં માટે જીપીએસ (ગ્લોબલ પોઝિશનિંગ સિસ્ટમ) ઇમેઝિંગ આધારિત સુવિધા ઊભી કરવામાં આવશે.

સમાચાર સંસ્થા એએનઆઈ અનુસાર નીતિન ગડકરીએ લોકસભામાં કહ્યું કે "રોડના ઍન્ટ્રી પૉઇન્ટમાં કૅમેરા મૂકવામાં આવશે અને રોડના એક્ઝિટ પૉઇન્ટમાં કૅમેરો હશે."

"જ્યારે તમે રોડ પર પ્રવેશ કરશો ત્યારે ફોટો ખેંચવામાં આવશે અને બહાર નીકળો ત્યારે ફોટો લેવામાં આવશે. તેના કારણે તમે જેટલા કિલોમીટર સુધી પ્રવાસ કર્યો છે, તેટલા કિલોમીટર માટે ટોલ આપવો પડશે."

ગડકરીએ જણાવ્યું કે "FASTag લાગુ થયા બાદ 93 ટકા વાહનો FASTagથી ટોલ ચૂકવી રહ્યાં છે. બમણો ટોલ ચૂકવવા છતાં 7 ટકા વાહનચાલકોએ હજુ સુધી FASTag લીધું નથી."

"અમે એવાં વાહનોની પોલીસ તપાસ માટેની સૂચના આપી છે, જે FASTagનો ઉપયોગ કરીને ટોલ ચૂકવતાં નથી. જો વાહનોમાં FASTag ન હોય તો અર્થ થયો કે ટોલ અને જીએસટીની ચોરી થઈ રહી છે."

બિઝનેસ સ્ટાન્ડર્ડના અનુસાર ડિસેમ્બર 2020માં નીતિન ગડકરીએ જીપીએસ આધારિત ટોલ કલેકશનની વાત કરી હતી. 

આ કાર્યક્રમમાં ગડકરીએ જણાવ્યું હતું કે "વાહનોની મૂવમૅન્ટના આધારે ટોલ સીધું વાહનમાલિકના બૅન્ક ખાતામાંથી કપાઈ જશે."

તેમણે જણાવ્યું હતું કે "માર્ચ 2021 ટોલ કલેકશન 34000 કરોડ રુપિયા સુધી પહોંચી જશે અને આવનારાં પાંચ વર્ષમાં આ આંક 1.34 ટ્રિલિયન થઈ જશે."

ગડકરીએ જણાવ્યું હતું કે તકનીકનો ઉપયોગ કરવાથી ટોલ કલેકશનમાં જે નુકસાન થાય છે તેને અટકાવી શકાશે.

શું છે જીપીએસ આધારિત ટોલ સિસ્ટમ?

શું છે જીપીએસ આધારિત ટોલ સિસ્ટમ?

જીપીએસ આધારિત ટોલિંગ સિસ્ટમ એક સેટેલાઇટ આધારિત ઈટીસી સિસ્ટમ છે જે જીપીએસ અને જીપીઆરએસ (જનરલ પૅકેટ રેડિયો સર્વિસ)નો ઉપયોગ કરશે. 

જીપીઆરએસનો ઉપયોગ પહેલાંથી જ ભારતમાં કેટલાક ટેલિકૉમ્યુનિકેશન પ્રદાતાઓ દ્વારા સેલ્યુલર આધારિત ડેટા સેવાઓ પ્રદાન કરવા માટે કરવામાં આવે છે.

2019 પછી ભારતમાં જેટલાં પણ વ્યાપારી વાહનો વેચાય છે તે ઇનબિલ્ટ વ્હિકલ ટ્રેકિંગ સિસ્ટમ (વીટીએસ)થી સજ્જ હોય છે. 

આ રીતે જીપીએસ-આધારિત સિસ્ટમ દેશભરમાં વાહનોની ગતિવિધિને સચોટ રીતે ટ્રેક કરીને ટોલ કલેક્શનને વધુ કાર્યક્ષમ બનાવવામાં વધુ મદદ કરશે.

ફાયનાન્શિયલ એક્સપ્રેસ અનુસાર માર્ચ 2020 સુધી દેશમાં નેશનલ હાઈવેની લંબાઈ 29,666 કિલોમીટર છે અને દેશમાં 566...